Paterna celebra el seu Mig Any repartint més de 3500 racions d'arròs de fesols i naps entre els veïns
01/04/2016

# Paterna celebra el seu Mig Any repartint més de 3500 racions d'arròs de fesols i naps entre els veïns

[![Imagen del desfile del Mig Any](/images/noticias/2016/04/mig-any.jpg)](/images/noticias/2016/04/mig-any.jpg)

01.04.2016

La Federació Intercomparses ha organitzat un cap de setmana replet d'activitats per a celebrar l'equador de l'exercici fester

Este cap de setmana, les comparses de moros i cristians de Paterna celebren el Mig Any, una festa que commemora l'equador de l'exercici fester i que marca el compte arrere per a les Festes Majors que tenen lloc durant la segona quinzena d'agost.

A partir d'aquesta vesprada, el sector I del Parc Empresarial Tàctica es convertirà en l'epicentre de la festa organitzada per la Federació Intercomparsas en col•laboració amb l'Ajuntament de Paterna. Concerts, xarangues, concursos de paelles o discomóviles se succeiran durant aquests dies, on a més també tindrà lloc una olimpíada festera, en la qual les comparses competiran en diferents jocs com truc, parchís, carreres de sac o joc de les cadires per a alçar-se amb el trofeu del campió.

El dia gran serà el diumenge quan, després de la missa en honor als comparseros difunts, Jorge Ortiz de la comparsa cristiana Corsaris i pregoner d'esta edició, done el tret d'eixida a la desfilada. Centenars de comparseros tornaran a omplir de música i alegria els carrers de Paterna des de la porta de l'Ajuntament fins el Parc Central.

A més, enguany, després de la desfilada, la Federació Intercomparses ha preparat més de 35000 racions d'arròs de "fesol i naps" per a invitar tots els veïns i veïnes a unir-se a les celebracions. "De esta manera volem agrair a tot el poble el suport que sempre ens presten durant les Fiestas" han assenyalat membres de l'organització.